
ΗΛΕΚΤΡΟΝΙΚΕΣ ΔΗΛΩΣΕΙΣ ΜΑΘΗΜΑΤΩΝ ΣΤΟ ΧΕΙΜΕΡΙΝΟ ΕΞΑΜΗΝΟ 2025-2026

Οι Φοιτητές  του Τμήματος Βιοχημείας και Βιοτεχνολογίας μπορούν από 9-10-2025 και μέχρι 26-10-2025 να υποβάλουν ηλεκτρονική δήλωση μαθημάτων για το ΧΕΙΜΕΡΙΝΟ εξάμηνο 2025-2026. 

ΜΕΤΑ ΤΗ ΛΗΞΗ ΤΗΣ ΑΝΩΤΕΡΩ ΠΡΟΘΕΣΜΙΑΣ ΚΑΜΙΑ ΔΗΛΩΣΗ ΔΕΝ ΓΙΝΕΤΑΙ ΔΕΚΤΗ.

Όσοι φοιτητές ΔΕΝ θα υποβάλουν δήλωση μαθημάτων ΔΕΝ θα έχουν δικαίωμα συμμετοχής στην εξεταστική ΙΑΝΟΥΑΡΙΟΥ/ΦΕΒΡΟΥΑΡΙΟΥ 2026 και στην επαναληπτική εξεταστική ΣΕΠΤΕΜΒΡΙΟΥ 2026 για τα μαθήματα του ΧΕΙΜΕΡΙΝΟΥ εξαμήνου
 
 ΕΝΗΜΕΡΩΣΗ ΣΤΟΥΣ ΠΡΩΤΟΕΤΕΙΣ 
· Σε ηλεκτρονική δήλωση μαθημάτων για το ΧΕΙΜΕΡΙΝΟ εξάμηνο 2025-2026 υποχρεούνται να προβούν και οι πρωτοετείς φοιτητές.


Yπενθυμίζουμε ότι κάθε φοιτητής:
· Μπορεί να δηλώσει ΜΟΝΟ μαθήματα που προσφέρονται στο εξάμηνο που φοιτά. 
· Μπορεί να  δηλώσει και οφειλόμενα μαθήματα παρελθόντων ετών ΜΟΝΟ χειμερινού εξαμήνου.
· Οι επί πτυχίω φοιτητές μπορούν να  δηλώσουν οφειλόμενα μαθήματα παρελθόντων ετών (χειμερινού και εαρινού εξαμήνου).



ΣΗΜΕΙΩΣΗ

●Αφορά σε φοιτητές επί πτυχίω
α) ΠΡΟΣΟΧΗ: Οι επί πτυχίω φοιτητές θα υποβάλουν ΔΥΟ ΔΗΛΩΣΕΙΣ μαθημάτων. 
▪η 1η θα αφορά στα οφειλόμενα μαθήματα παρελθόντων ετών Χειμερινού εξαμήνου [2025-2026 ΧΕΙΜ] και 
▪ η 2η στα οφειλόμενα μαθήματα παρελθόντων ετών Εαρινού εξαμήνου [2025-2026 ΧΕΙΜ (ΕΜΒ ΕΠΙ ΠΤΥΧΙΩ)]
  
●Αφορά σε φοιτητές που χρωστούν τη Μοριακή Βιολογία Ι &ΙΙ
Οι φοιτητές που χρωστούν το μάθημα «Μοριακή Βιολογία Ι» θα εξεταστούν στην ύλη του μαθήματος  «Μοριακή Βιολογία» και οι φοιτητές που χρωστούν το μάθημα «Μοριακή Βιολογία ΙΙ» θα εξεταστούν στην ύλη του μαθήματος «Από τη Γονιδιωματική στη Βιολογία Συστημάτων».


  ● Τα παρακάτω μαθήματα έχουν αλλάξει τίτλο:
	ΠΑΛAΙΟΣ ΤΙΤΛΟΣ
	ΝΕΟΣ ΤΙΤΛΟΣ

	Αναπτυξιακή Βιολογία
	Αναπτυξιακή Βιολογία Ζώων

	Βιοηθική
	Βιοηθική και Εκπαίδευση

	Βιοστατιστική 
	Βιοστατιστική και Μεθοδολογία Επιστημονικής Έρευνας

	Βιοσύνθεση μακρομορίων-Ρύθμιση γονιδιακής έκφρασης
	Βιοχημεία Πρωτεϊνών και νουκλεϊκών οξέων

	Βιοφυσική
	Μοριακή Βιοφυσική

	Βιοχημική Μηχανική και Εφαρμογές
	Βιοχημική Μηχανική

	Γενική Χημεία για Βιοεπιστήμες 
	Γενική Χημεία για Βιοεπιστήμες και Πειραματική Διδασκαλία

	Διδακτική με έμφαση στις Βιοεπιστήμες
	Θεωρία της Διδασκαλίας και  Διδακτική των Βιοεπιστημών

	Δομή και Ανάλυση Βιομορίων
	Βασικές Αρχές Βιοχημείας

	Εισαγωγή στην Πληροφορική και στην   Υπολογιστική διαχείριση μεγάλου όγκου  δεδομένων

	Πληροφορική και Ψηφιακές Δεξιότητες

	Μεταβολισμός
	Βιοχημεία του Μεταβολισμού

	Μεταγωγή Σήματος
	Διακυτταρική Επικοινωνία-Μεταγωγή Σήματος

	Μοριακή Βάση Γενετικών Ασθενειών 
	Γενετική του Ανθρώπου

	Σύγχρονες Παιδαγωγικές Κατευθύνσεις
	Ανθρωπολογία της Αγωγής και   Σύγχρονες Παιδαγωγικές Κατευθύνσεις


	Τεχνολογία και Ποιοτικός Έλεγχος Τροφίμων
	Βιοχημεία και Τεχνολογία Τροφίμων

	Φυσιολογία Φυτών
	Φυσιολογία και Βιοχημεία Φυτών



   ● Αφορά σε φοιτητές του 5ου και 7ου εξαμήνου
      Όσοι οφείλουν το μάθημα «Διακυτταρική Επικοινωνία-Μεταγωγή Σήματος», θα το δηλώσουν στο Χειμερινό Εξάμηνο 2025, παρόλο που στο πρόγραμμα σπουδών τους ήταν στο εαρινό εξάμηνο.
   
●ΔΗΛΩΣΗ ΜΑΘΗΜΑΤΩΝ ΕΠΙΛΟΓΗΣ
Σύμφωνα με τον Εσωτερικό Κανονισμό, για την απόκτηση πτυχίου του Τμήματος Βιοχημείας και Βιοτεχνολογίας απαιτείται η συμπλήρωση 36 ECTS από μαθήματα επιλογής, ανεξαρτήτως εξαμήνου.

· Οι φοιτητές του 7ου εξαμήνου μπορούν να επιλέξουν μαθήματα επιλογής 5ου και 7ου εξαμήνου.
· Οι φοιτητές του 5ου εξαμήνου μπορούν να επιλέξουν μαθήματα επιλογής μόνο 5ου εξαμήνου.

● Τα μαθήματα επιλογής: 
- Ανθρωπολογία της Αγωγής και Σύγχρονες Παιδαγωγικές Κατευθύνσεις ΔΕΝ θα διδαχθεί  φέτος το 2025-2026. Δικαίωμα δήλωσης έχουν ΜΟΝΟ οι φοιτητές  7ου εξ και επί πτυχίω, οι οποίοι το είχαν δηλώσει και το οφείλουν.
 
[bookmark: _GoBack]- Θεωρία της Διδασκαλίας και Διδακτική των Βιοεπιστημών θα διδαχθεί στο Εαρινό εξάμηνο 2025-2026 

Οδηγίες Πρόσβασης στην Υπηρεσία Δηλώσεων Μαθημάτων
Οι δηλώσεις μαθημάτων γίνονται μέσω της eΓραμματείας. Ο σύνδεσμος στο portal της νέας  eΓραμματείας Unitron είναι https://sis-web.uth.gr/

ΣΥΣΤΑΣΗ: Μόλις συνδεθείτε στην eΓραμματεία σας προτείνουμε να διαβάσετε πρώτα το εγχειρίδιο χρήσης. 

Η πρόσβαση στην eΓραμματεία γίνεται από το Δίκτυο του Πανεπιστημίου αλλά, με την χρήση Εικονικού Ιδιωτικού Δικτύου (VPN), και από κάθε υπολογιστή με σύνδεση στο Διαδίκτυο.

Οδηγίες για την χρήση του VPN θα βρείτε στη διεύθυνση Μηχανοργάνωσης του Πανεπιστημίου Θεσσαλίας στη διεύθυνση: https://it.uth.gr/services/eikoniko-idiotiko-diktyo-vpn

SOS Η δήλωση συγγραμμάτων στον ΕΥΔΟΞΟ (όταν ανοίξει η σχετική πλατφόρμα) πρέπει να γίνεται ΜΕΤΑ την ηλεκτρονική δήλωση μαθημάτων στην eΓραμματεία και πρέπει να συμφωνεί με αυτήν, δηλαδή οι φοιτητές να δηλώνετε στον ΕΥΔΟΞΟ συγγράμματα μόνο για τα μαθήματα που έχετε δηλώσει στην eΓραμματεία. 






